CELEX: 32015D2057
Language: el
Date: 2015-11-13 00:00:00
Title: Εκτελεστική απόφαση (ΕΕ) 2015/2057 της Επιτροπής, της 13ης Νοεμβρίου 2015, σχετικά με την παράταση της περιόδου εφαρμογής της εκτελεστικής απόφασης 2013/413/ΕΕ της Επιτροπής για να επιτραπεί στα κράτη μέλη να προβλέψουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα γεώμηλα, εκτός από αυτά που προορίζονται για φύτευση, καταγωγής των περιφερειών Akkar και Bekaa του Λιβάνου [κοινοποιηθείσα υπό τον αριθμό C(2015) 7793]

17.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 300/43
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2057 ΤΗΣ ΕΠΙΤΡΟΠΉΣ
   της 13ης Νοεμβρίου 2015
   σχετικά με την παράταση της περιόδου εφαρμογής της εκτελεστικής απόφασης 2013/413/ΕΕ της Επιτροπής για να επιτραπεί στα κράτη μέλη να προβλέψουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα γεώμηλα, εκτός από αυτά που προορίζονται για φύτευση, καταγωγής των περιφερειών Akkar και Bekaa του Λιβάνου
   
      
         [κοινοποιηθείσα υπό τον αριθμό C(2015) 7793]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί προστατευτικών μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με την εκτελεστική απόφαση 2013/413/ΕΕ της Επιτροπής (2) επιτρέπονται οι παρεκκλίσεις από ορισμένες διατάξεις της οδηγίας 2000/29/ΕΚ όσον αφορά τα γεώμηλα, εκτός από αυτά που προορίζονται για φύτευση, καταγωγής των περιφερειών Akkar και Bekaa του Λιβάνου για μια ορισμένη περίοδο και υπό ορισμένους όρους.
            
         
               (2)
            
            
               Ορισμένα κράτη μέλη ζήτησαν να παραταθεί η περίοδος κατά την οποία μπορούν να προβλέπουν παρεκκλίσεις σύμφωνα με την εκτελεστική απόφαση 2013/413/ΕΕ.
            
         
               (3)
            
            
               Επειδή οι περιστάσεις οι οποίες αιτιολογούν τις εν λόγω παρεκκλίσεις εξακολουθούν να υφίστανται και ούτε υπάρχουν νέα στοιχεία τα οποία να αιτιολογούν την αναθεώρηση των όρων ούτε υπάρχει κίνδυνος εξάπλωσης επιβλαβών οργανισμών, η δυνατότητα πρόβλεψης παρεκκλίσεων θα πρέπει να παραταθεί κατά τρία έτη.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 11 της εκτελεστικής απόφασης 2013/413/ΕΕ, η ημερομηνία «31 Οκτωβρίου 2015» αντικαθίσταται από την ημερομηνία «31 Οκτωβρίου 2018».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Νοεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση 2013/413/ΕΕ της Επιτροπής, της 30ής Ιουλίου 2013, για να επιτραπεί στα κράτη μέλη να προβλέψουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα γεώμηλα, εκτός από αυτά που προορίζονται για φύτευση, καταγωγής των περιφερειών Akkar και Bekaa του Λιβάνου (ΕΕ L 205 της 1.8.2013, σ. 13).